Johann Heinrich Jung

Johann Heinrich Jung(-Stilling) (1740–1817) oli saksalainen kirjailija. Hän oli köyhien vanhempien poika ja eli nuoruutensa erään pietistisen lahkon piirissä. Hän oli ensin sysienpolttaja, sitten räätäli, mutta saavutti itsekseen opiskelemalla sivistystä, työskenteli kotiopettajana, valmistui lääkäriksi, toimi maatalouden professorina, sen jälkeen taloustieteen ja kameraalitieteiden sekä viimein valtiotieteiden professorina.

Jungin tunnetuin kirjallinen työ on moniosainen omaelämäkerrallinen teos Heinrich Stillings Leben, eine wahre Geschichte (uudistettu painos 1806). Jung julkaisi myös [[pietismi|pietistis]iä] ja mystisiä teoksia, kuten Szenen aus dem Geisterreich (1797) ja Theorie der Geisterkunde (1808), joissa hän pitää vainajien henkien seurustelua tässä maailmassa elävien ihmisolentojen kanssa varmana. Hänen viimeiset ikävuotensa katkeroituivat monista hyökkäyksistä hänen teoksiaan vastaan. Myötätuntoisen luonteenkuvauksen Jung-Stillingistä antaa Goethe teoksessaan Dichtung und Wahrheit.

Lähteet

Aiheesta muualla

Saksalaiset kirjailijat
Saksalaiset professorit
Vuonna 1740 syntyneet
Vuonna 1817 kuolleet